
1. Valg af referent.
Mona Finderup Fyhring vælges som referent

2. Valg af stemmetællere.
Nanna og Jørgen vælges som stemmetællere.

3. Valg af dirigent.
Steffen Elmstrøm vælges som dirigent.
Generalforsamlingen konstateres lovligt varslet.

4. Beretning og drøftelse af foreningens forhold. 
Formandens beretning.
Sanne beretter flg.: 
 Hvorfor eksisterer foreningen?
4.1  Vi er først og fremmest til for at fungere som talerør mellem kommunen. Vi arbejder for at skabe værdi i vores lille landsby, så alle er glade for at bo her. Det har vi også arbejdet for i løbet af 2022, hvilket har resulteret i lidt forskellige tiltag.

4.2  Hvad har vi lavet/hvilken forskel har vi gjort?
2022 har været et specielt år, da det er første år efter Corona, hvor vi rigtig har kunne give den gas med arrangementerne. Det har også betydet, at vi lige skulle ind i rutinerne igen og have genopfrisket noget af det, vi havde lagt lidt på hylden, men NOGET er der sket i løbet af året:

-Helleanlæg/rundkørsel
Der er blevet etableret to helleanlæg på Hellerupvej og Stanghedevej og rundkørslens belægning i midten er blevet lagt om. Sidstnævnte bliver der set på igen, da arbejdet ikke er udført i forhold til intentionen. 

-Påskeæggejagt og påskebanko
Gentages igen i år, og sidst var der god opbakning.

-Bankospil, Skt. Hans og Hærvejsmarch
Bankospillene i løbet af 2022 har været en stor succes, og endda givet et lille overskud trods prisstigninger på gevinster. 
Hærvejsmarchen var en god dag dog med meget få gængere, hvilket arrangører forventer bedres her i 2023. Rigtig god opbakning fra byens borgere, og mange frivillige hjalp til. Arrangementet gav et overskud.

-Reklamefilm
Projektet trækker ud, og der arbejdes på at få råmaterialet tilbage fra de drenge, som har lavet optagelserne, så vi kan få filmene færdiggjort andetsteds. Det er med stor ærgrelse at bestyrelsen ser på den manglende færdiggørelse. Det fulde beløb er ikke udbetalt grundet den manglende færdiggørelse.
 
-Blomstereng/shelters
Der er ydet tilskud fra Viborg Kommune til projektet. Der har været afholdt et borgermøde, hvor der var opbakning til at gå videre med projektet. Der mangler interesserede, som vil deltage i en projektgruppe. Flemming, Steen og Mona har foreløbig meldt sig, og der vil blive taget kontakt til Jon, som muligvis vil være med. Der er fokus på et minimum af vedligehold og diversitet samt et godt shelterområde. Der er tanker om at hyre et rådgivningsfirma til at vejlede om projektet. Der er søgt yderligere midler fra Nordea fonden. Svar afventes.

4.3  TAK
Tak til alle, der har hjulpet os og bidraget til byen. Bestyrelsen alene kan ikke holde byen i gang – det er vi heldigvis mange foreninger og frivillige om at hjælpes ad med. Netop gennem samarbejde på tværs af foreninger og med hjælp fra indbyggerne, når vi længst. Derfor også tak til de andre foreninger og frivillige, som også er med til at skabe værdi her i byen.  Og selvfølgelig også tak til alle, der er dukket op og har støttet op om vores arrangementer og nye tiltag. det er trods alt grunden til, at vi er her!
 Tak for godt humør og de altid mange hjælpende hænder, og det gode samarbejde på tværs af foreninger.


4.4  Hvad rører sig i 2023/2024?
Vi arbejder allerede på flere spændende ting for 2023/2024 – både kendte og nye.
 -Lan party d. 17.-18. marts. Alle er velkomne til arrangementet, som er kommet op at stå pga juniorrådets forslag. 
-Påskeæggejagt kombineret med bankospil. Endnu et arrangement etableret på baggrund af forslag fra juniorådet. Det er en erstatning for fastelavn, hvor der var for mange andre fastelavnsarrangementer at konkurrere imod rundt om.

- Sankt Hans og Hærvejsmarch
Der er møde om hærvejsmarch d. 10.5, hvor der dannes overblik over frivillige, og kan man ikke deltage på mødet, er man velkommen til at melde sig som frivillig til Sanne.
Sankt Hans er igen ved søen ved Kirken, hvor landsdommer Stig Glent-Madsen holder båltale.

-Shelters og blomstereng

Der er desuden et nyt arrangement d. 27.3, hvor Vita fra Urtepotten i Karup kommer med forskellig inspiration til dekoration til forår og påske.
4.5  Velkommen
Det sidste års tid har vi også fået nye folk til byen – det er vi glade for! Vi håber, at I falder godt til i byen, og vil gøre brug af foreningslivet og faciliteterne herude. Hvis der er spørgsmål, eller I er nysgerrige på noget, er I altid velkomne til at spørge Borgerforeningen – og ellers findes der også mange andre flinke folk i byen! 
Formanden afslutter sin beretning.

5. Regnskab. 
Kassereren har ordet. Alle får udleveret en kopi af regnskabet, og kassereren gennemgår regnskabet. Der stilles spørgsmål til, hvor mange penge der er i klemme til reklamefilmene. Udgifterne er finansieret af sponsorater. Årsregnskabet viser et underskud, fordi pengene til filmene kom ind året før. Der er stadig ca. 26000 kr. tilbage til projektet. Filmskolen har ikke været med i projektet omkring reklamefilmene, men er en aftale ml borgerforeningen og de drenge der optog filmene.
Der har været småanskaffelser i form af foldeborde og el værktøj. Der figurerer også en huslejestigning til Kulturhuset, men det er fordi prisen nu er tilbage på for Corona niveau, og det er inklusive forsikringer og hjertestarter.
Regnskabet er godkendt og vedhæftes referat. 

6. Indkomne forslag
Der er ingen indkomne forslag

7. Fastsættelse af kontingent
Der er ingen ændringer i prisen på kontingentet, som fastholdes på:
50 kr. for et personligt medlemskab
100 kr. og et husstandsmedlemsskab

8. Valg af bestyrelsesmedlemmer 
Nuværende medlemmer: Flemming, Hans Peter (HP), MetteAJa, Jacob og Sanne.
På valg er: Flemming, Hans Peter og Jacob.
Alle er villige til genvalg
Alle genvælges.
MetteAja træder ud af bestyrelsen og erstattes af Mette B. S. Helberg.

9. Valg af suppleanter
Jørgen og Steffen er de nuværende suppleanter.
På valg er: Steffen, som er villig til genvalg.
Begge nævnte suppleanter forsætter.

10.  Valg af revisor
Nuværende revisor: Tove Christiansen og Søren Vester.
På valg er: Søren Vester, som er villig til genvalg.
Begge revisorer fortsætter. 

11.  Eventuelt
Aktivitetsplanen er opdateret på hjemmesiden.
Der stilles forslag om klaver i Kulturhuset, men det er svært at få plads til, når der skal kunne være 70 gæster i salen. Det kan tages op på Kulturhusets Generalforsamling. Det kan evt. være en elektrisk udgave, om kan pakkes væk.

Forslag om en fællesspisning til efteråret med foredrag fra Sognearkivet om områdets gårde. 

Der er fællesarrangement d. 30.3 med orgelmusik i kirken denne gang.

Det debatteres, hvorvidt borgerforeningen skal beholde eller sælge sine aktier, og for nuværende holdes der øje med, om de forsat giver et afkast, og derfor beholdes aktierne foreløbig.

Mødet er afsluttet for denne gang.

